
23-TA-780: Noteikumu projekts (Grozījumi)
Grozījumi Ministru kabineta 2018. gada 4. janvāra noteikumos Nr. 13 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" otrās projektu iesniegumu atlases kārtas īstenošanas noteikumi"

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam papildināt anotāciju ar informāciju, ka projektu izdevumiem, kas radīsies pēc 2023.gada 31.decembra, netiks pieprasīti papildu valsts budžeta līdzekļi. Vēršam uzmanību, ka vienīgā iespēja papildu līdzekļiem projektu pabeigšanai būtu 2024. gada izdevumu attiecināšana no ES fondu 2021.-2027. gada plānošanas perioda programmas – projektu posmošana.
Tāpat atbilstoši Ministru kabineta 2023.gada 26.septembra lēmumam (prot. Nr.47 43. §. 4.1 punkts) noteikts: "Ja projektu pabeigšanai nepieciešams papildu finansējums, īpaši no valsts vai pašvaldību budžeta, prioritāri virzīt priekšlikumus 2014.–2020. gada plānošanas perioda ES fondu investīciju projektu izdevumus pilnībā vai daļēji finansēt ES fondu 2021.–2027. gada plānošanas perioda programmas ietvaros, tai skaitā nepieciešamības gadījumā līdz 2024. gada 15. janvārim rosinot piešķīruma pārdales, programmas grozījumus.".
Piedāvātā redakcija
-
	Raimonds Ciekurs (FM)

	2.
	Noteikumu konsolidētā versija
14. Projekta iesniedzējs projekta īstenošanai var piesaistīt sadarbības partneri, kas ir valsts kapitālsabiedrība, kura saskaņā ar normatīvajos aktos noteikto deleģējumu lieto, pārvalda un apsaimnieko valsts nekustamos īpašumus, vai tiešās valsts pārvaldes iestādes padotības iestāde, vai šo noteikumu 1. pielikuma 1.4.apakšpunktā minētajam finansējuma saņēmējam – biedrība un atvasināta publiska persona, ievērojot šādus nosacījumus:
	Priekšlikums
Vēršam uzmanību, ka saskaņā ar Ministru kabineta 2014. gada 16. decembra noteikumu Nr. 784 "Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā" 3. punktu finansējuma saņēmējs, saglabājot atbildību par projekta īstenošanu, mērķu sasniegšanu, izdevumu attiecināmību, kā arī maksājumu veikšanu un iepirkuma procedūras veikšanu, var projekta īstenošanā iesaistīt sadarbības partneri. Savukārt saskaņā ar minēto noteikumu 4.1. apakšpunktu finansējuma saņēmējs, īstenojot projektu sadarbībā ar sadarbības partneri, slēdz sadarbības līgumu ar sadarbības partneri, ja normatīvajā aktā par specifiskā atbalsta mērķa īstenošanu nav noteikts citādi, un nodrošina, ka sadarbības partneris ievēro projekta īstenošanā izvirzītās prasības.
Ievērojot minēto, lūdzam papildināt noteikumu projektu ar normu, kas paredz, ka Ministru kabineta 2018. gada 4.janvāra noteikumu Nr. 13 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" otrās projektu iesniegumu atlases kārtas īstenošanas noteikumi” (turpmāk - noteikumi Nr. 13) 1. pielikuma 1.4. apakšpunktā minētais finansējuma saņēmējs slēdz sadarbības līgumu ar sadarbības partneri, tostarp noteikumu projektā nosakot sadarbības līguma noslēgšanas termiņu un iesniegšanu sadarbības iestādē.
Vēršam uzmanību, ka uz minēto sadarbības līgumu attiecināmi arī noteikumu Nr. 319 14.1. apakšpunktā ietvertie nosacījumi, uz ko lūdzam atsaukties normā par finansējuma saņēmēja pienākumu slēgt sadarbības līgumu.
Lūdzam atbilstoši precizēt arī anotāciju.
Piedāvātā redakcija
-
	Ance Rudzīte (FM)



